Formasi Mahang

Formasi Mahang merupakan sejenis formasi batuan yang berusia Ordovisi hingga Silurian yang terdapat di Semenanjung Malaysia.

Asal-usul Nama 
Nama Mahang diambil bersempena nama Pekan Mahang, Kedah di mana formasi batuan ini banyak ditemui tersingkap.

Taburan 
Formasi Mahang bertaburan secara meluas dalam daerah Kulim, sebahagian Kuala Muda, Pendang dan Baling di Kedah, Selama di Perak serta Seberang Perai. 

Formasi Mahang yang direkodkan di Bukit Jabi dan Bukit Kerangan di Pokok Sena, Bukit Tunjang dan Bukit Gelong di Kubang Pasu dan Kampung Binjal di Utan Aji, Perlis tersungkup ke atas Formasi Kubang Pasu.

Formasi Mahang turut direkodkan tersingkap di Bukit Tuntung, Pauh, Perlis.

Korelasi 
Formasi Mahang berkorelasi dengan Formasi Sungai Petani di timur Gunung Jerai, yang kemudiannya dimasukkan sebagai sebahagian Formasi Mahang.

Formasi Mahang turut dikorelasikan dengan Kumpulan Baling yang dipisahkan oleh jasad batuan granit.

Formasi Setul yang terdapat di Langkawi dan Perlis merupakan formasi batu kapur walaupun mempunyai julat usia yang sama berbanding Formasi Mahang yang berciri argilit yang dominan.

Komposisi Batuan 
Jones (1967) mengelaskan Formasi Mahang kepada 4 fasies .

Courtier (1974) mengelaskan Formasi Mahang kepada 4 ahli.

Rujukan 
Geologi Malaysia
Geologi Semenanjung Malaysia